Nekropole stećaka u Neumu
U srednjem vijeku područje Neuma je pripadalo župi Žabi, primorskom dijelu oblasti Huma, koja je obuhvatala istoimenu planinu sa njenim proširenim podnožjem. Vranjevo ili Vranjevo selo je bilo važan politički centar župe i sjedište Nikolića, najistaknutijeg vlastelinskog roda. U 14. stoljeću Nikolići su bili gospodari feudalnih oblasti, isključivi nosioci političke i kulturne djelatnosti žapske župe i članovi bosanskog velikaškog zbora. Direktni su potomci humskog kneza Andrije iz 13. st. (1217 – 1249).